Source: http://www.pravo-medicina.sk/aktuality/847/kanada-najvyssi-sud-sa-bude-zaoberat-pravom-na-asistovanu-samovrazdu
Timestamp: 2019-01-22 10:16:48+00:00

Document:
Kanada: Najvyšší súd sa bude zaoberať právom na asistovanú samovraždu | Medicínske právo
Právnik Grace Pastine, ktorý v tomto prípade zastupuje BCCLA povedal, že rozhodnutie prejednať odvolanie BCCLA je víťazstvom pre tých, ktorí podporujú právo dôstojne umrieť. Pastine pre CBC News poskytol rozhovor, v ktorom tvrdí, že sa cíti skvele, je to obrovská úľava a je veľmi rád, že bude mať príležitosť zastupovať tak dôležitú vec pred Najvyšším súdom Kanady.
V tomto spore vystupuje niekoľko vážne chorých svedkov, preto BCCLA požiadala o urýchlenie konania. Avšak Najvyšší súd túto žiadosť zamietol bez udania dôvodu. To znamená, že konanie, ktoré určí budúcnosť legalizácie asistovanej samovraždy v Kanade bude pravdepodobne prebiehať na jeseň roku 2015.
Prípad sa začal žalobou, ktorá bola podaná v mene rodiny Kay Carter, ktorá zomrela pri asistovanej samovražde vo švajčiarskom centre DIGNITAS v januári 2010. V auguste 2011 do sporu pristúpila Gloria Taylor, ktorú v januári 2010 informovali o tom, že pravdepodobne v priebehu roka zomrie. Preto sa pani Taylor rozhodla, že by chcela využiť legálne právo zomrieť v pokoji a v čase, ktorý si sama vyberie v kruhu svojej rodiny a priateľov.
Súd v roku 2012 rozhodol, že ustanovenia Trestného zákona zakazujúce asistovanú samovraždu porušujú práva vážne chorých, vyhlásil ich za protiústavné a stanovil parlamentu jeden rok na prepísanie zákonov. Súd tiež priznal pani Taylor právo na asistovanú samovraždu, ktorá je doposiaľ jedinou Kanaďankou, ktorá získala zákonné právo umrieť s pomocou lekárov. Nakoniec, pani Taylor zomrela v roku 2012, a to bez pomoci lekárov, keď podľahla svojej chorobe (Lou Gehrig's disease).
Vláda sa voči rozhodnutiu odvolala. Odvolací súd zrušil rozhodnutie nižšieho súdu v októbri 2013 a odvolaniu tak vyhovel. Týmto potvrdil dvadsať rokov staré rozhodnutie Kanady v spore Rodriguez.
BCCLA potom požiadala Najvyšší súd prejednať odvolanie s odôvodnením, že trestné zákony, ktoré odopierajú vážne chorým Kanaďanom právo na asistovanú samovraždu, sú protiústavné a táto otázka je celoštátneho významu.
Sporu Glorie Taylor sme sa bližšie venovali v príspevku Jany Breburdovej.
http://news.ca.msn.com/top-stories/assisted-suicide-appeal-to-be-heard-by-supreme-court
http://www.cbc.ca/news/canada/british-columbia/assisted-suicide-appeal-to-be-heard-by-supreme-court-1.2498892

References: súd 
 súd 

Súd 
 Súd 
 súd 
 súd